
Z A P I S N I K
38. sjednice Vijeća Mjesnog odbora Novi Retkovec,

održane 11. lipnja 2024.

u objektu mjesne samouprave Novi Retkovec, Aleja javora 23,

s početkom u 18,00 sati

NAZOČNI ČLANOVI VIJEĆA:

Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić, Zrinka Lovrić i Igor Vukmirović.
NENAZOČNI ČLANOVI VIJEĆA: 

Bruno Krehula. 

OSTALI NAZOČNI: Marijan Župan, stručni savjetnik za rad tijela mjesne samouprave,
i jedan građanin Novog Retkovca (Vedran Petković).
Predsjedava Ivana Ljubić, predsjednica Vijeća.

Zapisnik vodi: Marijan Župan.


Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 38. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 37. sjednice Vijeća, održane 14. svibnja 2024., bez izmjena.
Na prijedlog predsjednice Vijeće jednoglasno prihvaća uvrštenje dopunskih točaka u predloženi dnevni red, koje glase: 

· Zahtjev za postavljanjem uzdignutih ploha na križanju Ulice breza i Aleje javora – donošenje zaključka;
· Očitovanje o izmijenjenom prijedlogu naziva autobusnih stajališta – donošenje zaključka.
Na prijedlog predsjednice Vijeće jednoglasno utvrđuje

D N E V N I   R E D
1. Zahtjev za postavljanjem uzdignutih ploha na križanju Ulice breza i Aleje javora – donošenje zaključka;

2. Prijedlog o mogućoj preinaci zaključka o prijedlozima radova za asfalterski program redovitog održavanja nerazvrstanih cesta na području Mjesnog odbora Novi Retkovec u 2024. – donošenje zaključka;
3. Prijedlog zaključka o zahtjevu za povremeno korištenje prostora mjesne samouprave /Odred izviđača Javor/;
4. Očitovanje o izmijenjenom prijedlogu naziva autobusnih stajališta – donošenje zaključka
5. Pitanja, prijedlozi i obavijesti.
Ad 1. Zahtjev za postavljanjem uzdignutih ploha na križanju Ulice breza i Aleje javora.

Predsjednica usmeno obavještava nazočne o predmetu rasprave i odlučivanja.
Prisutni građanin Novog Retkovca obrazlaže potrebu postavljanja uzdignutih ploha na križanju Ulice breza i Aleje javora iz sigurnosnih razloga.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić, Zrinka Lovrić i Igor Vukmirović.
Vijeće jednoglasno donosi

       Z A K LJ U Č A K

o prijedlogu za postavljanjem uzdignutih ploha
na križanju Ulice breza i Aleje javora
1. Traži se postavljanje uzdignutih ploha na križanju Ulice breza i Aleje javora.

2. Zahtjev se temelji na potrebi smirivanja prometa (česte su prebrze i neodgovorne vožnje motornim vozilima), radi postizanja veće sigurnosti u prometu, pješaka, a  osobito djece.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 2. Prijedlog o mogućoj preinaci zaključka o prijedlozima radova za asfalterski program redovitog održavanja nerazvrstanih cesta na području Mjesnog odbora Novi Retkovec u 2024.
Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić, Zrinka Lovrić i Igor Vukmirović.
Vijeće jednoglasno donosi

    Z A K LJ U Č A K

o prijedlogu o mogućoj preinaci zaključka
o prijedlozima radova za asfalterski program redovitog održavanja 
        nerazvrstanih cesta na području Mjesnog odbora Novi Retkovec u 2024.
1. Razmotren je prijedlog da se u Zaključku o prijedlozima radova za asfalterski program redovitog održavanja nerazvrstanih cesta na području Mjesnog odbora Novi Retkovec u 2024. umjesto asfaltiranja šetnice uz Ulicu platana uvrsti asfaltiranje dijela Aleje ruža uz dječje igralište, a da se problem zadržavanja oborinske vode na pješačkoj stazi Ulice platana riješi struganjem dijela zemljanog pojasa (trenutno na višoj razini od pješačke staze) što bi omogućilo otjecanje oborinske vode sa staze na zelenu površinu.
2. Prijedlog naveden u točki 1. ovoga Zaključka se ne prihvaća.
3. Traži se postupanje po Zaključku o prijedlozima radova za asfalterski program redovitog održavanja nerazvrstanih cesta na području Mjesnog odbora Novi Retkovec u 2024. koji je donesen na 34. sjednici ovoga Vijeća od 20. veljače 2024. godine tj. asfaltiranje šetnice uz Ulicu platana.
4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3. Prijedlog zaključka o zahtjevu za povremeno korištenje prostora mjesne samouprave /Odred izviđača Javor/. 
Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić, Zrinka Lovrić i Igor Vukmirović.
Vijeće jednoglasno donosi

Z A K LJ U Č A K

o zahtjevu za povremeno korištenje prostora mjesne samouprave

 /Odred izviđača Javor/
1. Odredu izviđača Javor odobrava se povremeno korištenje prostora u objektu mjesne samouprave Novi Retkovec, Aleja javora 23, dvorana i uredska prostorija desno, svake srijede od 20,00-22,00 i svake nedjelje u mjesecu od 15,00 – 20,00 sati.

2. Prostor iz točke 1. ovog Zaključka koristit će Odred izviđača Javor bez naknade.

3. Odred izviđača Javor obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.

Ad 4. Očitovanje o izmijenjenom prijedlogu naziva autobusnih stajališta.
Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić, Zrinka Lovrić i Igor Vukmirović.
Vijeće jednoglasno donosi
         Z A K LJ U Č A K

o davanju mišljenja o izmijenjenom prijedlogu naziva autobusnih stajališta

1. Razmotren je izmijenjeni prijedlog naziva stajališta ZET-a na području Gradske četvrti Donja Dubrava.

2. Predlaže se sljedeće : 

a) u točki pod br. 5 ne prihvaća se alternativni prijedlog „Čulinec – željeznička stanica“ već se predlaže: „Branimirova - Južna“.

b)  u točki pod br. 6 prihvaća se alternativni prijedlog ZET-a koji glasi: „Platana – Aleja javora“.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 5. Pitanja, prijedlozi i obavijesti. 
        Nije bilo javljanja po ovoj točki dnevnog reda.
     Budući da više nije bilo javljanja za riječ predsjednica zaključuje sjednicu.

Izvješće o glasanju na 38. sjednici VMO Novi Retkovec dana 11. lipnja 2024.

	*  ZA=  +

										
	    PROTIV=  —

										
	    SUZDRŽAN=  0

										
	    NIJE PRISUTAN= prekrižiti ime

								

	Dovršeno u 18,45 sati.

KLASA: 024-08/24-003/1186
URBROJ: 251-13-11-4/002-24-2
Zagreb, 11. lipnja 2024.

Zapisnik sastavio:

Marijan Župan

PREDSJEDNICA VIJEĆA

                                                                                            Mjesnog odbora Novi Retkovec

            Ivana Ljubić
	


